6 สิ่งที่จะเปลี่ยนไปหลังจากที่ไทย และซาอุดิอาระเบียรื้อฟื้นความสัมพันธ์

ซาอุดิอาระเบียเป็นประเทศที่ประเทศไทยของเรานั้น มีความสัมพันธ์ด้านการทูตที่ติดลบ มาตลอด 30 ปี หรือ เรียกได้ว่าประเทศของเรานั้นถูกตัดความสัมพันธ์ระหว่างประเทศไปอย่างสิ้นเชิง แม้ว่าเมื่อ 30 ปีก่อน คนไทยมักจะไปทำงานที่ประเทศซาอุดิอาระเบีย ซึ่งสร้างรายได้ให้กับทั้งสองประเทศมากมาย แต่เมื่อมีประเด็นเรื่องการขโมยของล้ำค่าของเจ้าชาย ไฟซาล โดยแรงงานชาวไทย ประกอบกับการสูญหายอย่างไร้ร่องรายของอดีตเชื้อพระวงศ์ชั้นสูง ที่ฝ่ายเจ้าหน้าที่ไทยไม่ได้ให้ความร่วมมือ และไม่ได้ให้ความจริงจังกับการตามล่าหาคนร้าย ทำให้ประเทศไทยนั้นถูกลดระดับความสัมพันธ์ระหว่างประเทศลง และเมื่อไม่นานมานี้ก็มีข่าวดีให้กับคนไทยคือ การเข้าพบมกุฎราชกุมารฯ ของประเทศซาอุดิอาระเบีย และนายกรัฐมนตรีของไทย ทำให้มีสัญญาณระหว่างสองประเทศนี้มากขึ้น และในบทความวันนี้ จะได้นำเสนอ 6 สิ่งที่จะเปลี่ยนไปหลังจากที่ไทย และซาอุดิอาระเบียรื้อฟื้นความสัมพันธ์

1. ประชาชนไทยส่วนใหญ่พึงพอใจกับการยกระดับความสัมพันธ์ในครั้งนี้

จากการสำรวจความคิดเห็นของคนไทยส่วนใหญ่ ที่มีต่อการรื้อฟื้นความสัมพันธ์ในครั้งนี้พบว่า กว่า 90% ของผู้ตอบแบบสอบถามนั้นพึงพอใจเป็นอย่างมาก จากการรื้อฟื้นความสัมพันธ์ในครั้งนี้

2. ยกระดับอุปทูตเป็นเอกอัครราชฑูต

เราคงจะเคยได้ยินแต่ตำแหน่ง เอกอัครราชฑูตที่เป็นเจ้าหน้าที่ระดับสูงของไทย ไปประจำการยังประเทศต่าง ๆ แต่ในประเทศซาอุดิอาระเบียนั้น ทางประเทศไทยของเรามีแต่ตำแหน่งอุปทูตเพียงเท่านั้น ซึ่งจากการรื้อฟื้นความสัมพันธ์ในครั้งนี้จะมีการยกระดับตำแหน่งดังกล่าว และจะมีการแต่งตั้งเอกอัครราชฑูตไทยประจำประเทศซาอุดิอาระเบียในไม่ช้านี้